Блог Статии

Добре дошли. След като четете тези редове, значи вече сте наясно колко са важни социалните мрежи за развитието на бизнесa ви и искате да се възползвате от предимствата, които те носят.

Този пътеводител има за цел да ви покаже кои са по-важните социални мрежи и да внесе яснота относно тяхната полза за бизнеса. Затова се отпуснете и нека започнем. Само да подчертая, че този материал визира основно ползите на съответната мрежа предимно за България.

На първо място е Кралят – Facebook

Основана през далечната 2004 г., тази социална мрежа бързо става най-популярната в света и продължава възхода си и до днес. Задължителна за всеки бизнес, искащ да достигне до своите настоящи и бъдещи клиенти и да получи видимост от по-голяма аудитория. Излишно е да споменаваме потенциала за развитие на бизнеса при налична аудитория на повече от 2 милиарда активни потребителни месечно в тази социална мрежа.

Бизнесът трябва да се отнася серизно към Facebook страницата си, защото това е лицето му пред неговите последователи. Съдържанието в нея трябва да е съобразено с интересите на последователите ви, да им предоставя интересна информация и да ги ангажира с вашия бранд и продукт. Може да се ползва и за продуктово позициониране, но е добре да се разчита на златния метод “80/20”, в който 80% е съдържание, насочено да ангажира последователите да индентифицират марката или бизнеса като интересен и забавен, и 20% съдържание, свързано с продуктова гама, промоции на продукти или новини за самия бизнес.

Прочетете също: 5 факта, доказващи силата на Facebook

Следващ по ред – Twitter

Чуруликащата социална мрежа също доби огромна популярност още със създаването си през 2006 г. Създадена като “sms услугата” на интернет, тя бързо избухна с милиони потребители и в момента почти застига Facebook по популярност в Америка. Към днешна дата активните потребителите на тази мрежа са близо 330 милиона всеки месец.

Особеностите на Twitter са в ограниченото количество знаци за съобщения, които имат на разположение потребителите. Тук идва и примерът за дефект, превърнат в ефект, защото това доведе до съществуването на сайтове за съкращаване на линкове и обработка на снимки, така че да се пригодят за публикуване там. Самата мрежа също се променя и вече публикуването на снимки става много по-лесно и удобно, и се добавят нови функции и възможности. Основният проблем на Twitter е, че популярността му е главно в Америка. Също набира популярност и в Западна Европа и Арабския свят. Тук в България мрежата е сравнително непозната и се ползва предимно от потребители, ползващи социалните медии много по-често и които обикновено таргетират чуждестранна аудитория. Все пак има и доста потребители на Twitter тук в България, които публикуват на български и използват мрежата активно. Посланията, които искате да споделите, трябва да са оформени като кратки съобщения от 140 знака относно промоция или нов продукт, като все пак цялостното съдържание трябва да е подбрано и таргетирано правилно.

Номер 3 – Instragram

Създадена през 2010 г. тази мрежа също набира бързо популярност и се разраства със светкавични темпове. През 2012 Facebook придоби Instagram за 1 милиард. Използвана предимно от младежката аудитория, тя служи за споделяне на снимки. Може от вашата бизнес гледна точка да изглежда леко несериозна, но реално е “скрита лимонка“. Разчитаща изцяло на визуалното съдържание, взимащо все по-голям дял от публикации всеки ден, тази мрежа е предпочитана от тийнейджърите и младите хора, макар че все повече потребители в техните 30+ започват да ползват Instagram често.

Ползите за бизнеса са големи, когато искате да таргетирате млади и платежоспособни клиенти. Визуалното съдържание трябва да отговаря на техния стил и начин на живот и да е провокативно, за да ангажира. Използването на правилни ключови думи (хаштагове) също е много важно. Доста бизнеси в момента използват активно тази мрежа, за да генерират продажби и да привличат нови клиенти. Популярността на Instagram в България е по-голяма от тази на Twitter и определено е по-използваната от българските.

Да не забравяме, че и има възможност за платена реклама в мрежата – сигурен знак, че тя има капацитет и стойност, които нейните собственици искат да монетизират.

Четвъртата позиция е за LinkedIn

Това е социалната мрежа на професионалистите с повече от 450 милиона потребители. Важността й се определя от достъпа до много професионалисти в различни области и най-вече информация от ключови фигури от световния бизнес елит. Спорна е ползата за бизнеса що се отнася до продажби и достъп до потребители, но тази мрежа има своите предимства в друг аспект. Ако искате да намерите правилните хора, притежаващи правилните умения, за да подпомогнат бизнеса ви, това е мрежата.

Прочетете също: YouTube трик: Как да махнем досадните анотациите от видео клиповете в YouTube

Тя е и визитката на вашия бизнес, символ на вашия престиж, помагаща да се свържете с други бизнеси или да получите видимост и популярност в професионалните и бизнес среди и да завържете полезни партньорства. Съдържанието тук трябва да е информативно и винаги бизнес ориентирано, така че да предоставя най-новата и полезна информация за вашата дейност и сектор. Препоръчително е да споделяте интересни новини от световната икономическа сцена и последните открития в науката, имащи приложение за бизнеса като цяло и конкретно за вашия бранш.

Пета позиция за Google +

Поредният опит на гиганта да бъде конкурентен и да се мери с Facebook за вниманието на потребителите стартира съществуването си през 2011 г. Социалната мрежа не се радва на толкова голямо внимание от страна на потребителите в сравнение с Facebook, но също има своя дял от фенове и към момента има около 100 милиона потребители.

Полезността й не бива да бъде пренебрегвана и след последния ѝ ре-дизайн става все по-интересна за потребителите си. Привлекателното на тази мрежа е главно в разнородното оригинално съдържание, което работи еднакво добре за всички потребители и подпомага бизнеса, едновременно в генериране на видимост и продажби. Всичките полезни, допълнителни функции на Google като Hangouts и блог платформите са също на разположение, правещи тази мрежа удобен инструмент да контактувате с бизнеси и приятели на едно място.

Дойде ред и на Pinterest

Тази мрежа се появи от нищото и бързо израстна като социално значима медия за визуално съдържание и споделяне. Базирана на така популярните в Америка vision boards, тя позволява на потребителите си да направят своя собствена онлайн визуална дъска, на която да „забождат“ всички неща, които биха искали да притежават или които харесват, и да ги споделят със свои приятели и други потребители. След старта си през 2010 г. тази мрежа бързо се превърна в любима на жените и те продължават да бъдат доминираща част от потребителската ѝ база.

Ползите ѝ за бизнеса са също доста големи. Освен че има ограничено количество реклами, доста брандове притежават свои визуални дъски, на които споделят продуктите си и всякакви нови промоции. Определено си заслужава вниманието, ако искате да достигнете до потребители, имащи често решаващ глас при покупки от всякакъв характер.

Това беше един кратък пътеводител за полезността на социалните мрежи и как да бъдат използвани за целите на вашия бизнес и защо не трябва да се пренебрегват.

Искам да припомня и още две неща. Не подценявайте присъствието на бизнеса ви в социалните мрежи. Препоръчително е да работите със специалисти в тази област, ако искате да извлечете най-голяма полза от присъствието си там. Друго важно нещо е, да не очаквате, че присъствие в тях ще генерира мигновен резултат, измерен в продажби. Маркетинг и рекламата в социалните мрежи не е спринт, а маратон! Връзката с вашите потребители през тези мрежи ще докаже полезността си с времето и с правилните действия в тази сфера. За да изградите желания имидж на бизнеса ви и да изпратите правилно послание към настоящите и бъдещите ви клиенти, вие трябва добре да планирате и подберете съдържанието, визията и начина на комуникация, за да имате успех. За да се радвате на стабилно присъствие и растеж, действията ви трябва да са целенасочени и планирани, а не емоционални и спорадични.

Ако искате да не изпускате нито един от ценните съвети, които даваме ние от Social Media Marketing Pro, харесайте ни във Facebook.

Прочетете също:

6 начина как да оптимизирате вашите Facebook публикации

10 успешни маркетингови кампании във Facebook

Facebook трик: Как да получаваме всичко от любимите си фейсбук страници

Пакети за поддържане на социални мрежи:

Pro пакети

Поддръжка на Facebook бизнес страница: 200 лева

Поддръжка на Facebook страница за онлайн магазин

Обученията, които водим по маркетинг и реклама в социалните мрежи:

Обучения: Маркетинг и реклама в социалните мрежи

Изработка на уебсайт:

Уебсайт за вашия бизнес